
Informatīvais zinojums "Par turpmākajiem rīcības virzieniem ilgtspējīgu finanšu jomā" 
	Iebildums
Lai atbildīgās ministrijas varētu sagatavot informatīvā ziņojuma pielikumā minēto izvērtējumu, lūdzam Finanšu ministriju organizēt konsultatīvu mācību semināru par Eiropas Parlamenta un Padomes 2020. gada 18. jūnija Regulu (ES) 2020/852  par regulējuma izveidi ilgtspējīgu ieguldījumu veicināšanai un ar ko groza Regulu (ES) 2019/2088 un Komisijas Deleģēto 2021. gada 4. jūnija Regulu (ES) 2021/2139, ar ko Eiropas Parlamenta un Padomes Regulu (ES) 2020/852 papildina, ieviešot tehniskās pārbaudes kritērijus, pēc kuriem nosaka, ar kādiem nosacījumiem konkrēta saimnieciskā darbība ir uzskatāma par tādu, kas būtiski sekmē klimata pārmaiņu mazināšanu vai pielāgošanos klimata pārmaiņām, un pēc kuriem nosaka, vai konkrētā saimnieciskā darbība nenodara būtisku kaitējumu kādiem citiem vidiskajiem mērķiem.
Vienlaikus lūdzam informatīvā ziņojuma sadaļu “Priekšlikumi turpmākai rīcībai” papildināt ar punktu, ka Finanšu ministrija sniegs metodisko atbalstu ministrijām informatīvā ziņojuma pielikumā minēto izvērtējumu sagatavošanai, t.sk. organizēs konsultatīvu semināru.

